open-index/open-wikipedia-markdown huggingface dataset:
Jendayi Frazer

**Jendayi Elizabeth Frazer** er professor ved Carnegie Mellon University. Under president Bush var Frazer assisterende utenriksminister (*Assistant Secretary of State*) i USAs utenriksdepartement, og sjef for kontoret for Afrika-spørsmål. Hun ble utnevnt i stillingen 29. august 2005.

Hun har tidligere bl.a. vært ambassadør til Sør-Afrika og dosent i samfunnspolitikk ved Kennedy School of Government ved Harvard University (1991–2001). Hun har også arbeidet som rådgiver for presidenten og ved National Security Council.

Frazer studerte statsvitenskap, afro-amerikanske studier og internasjonal politikk ved Stanford University, hvor hun tok doktorgraden i statsvitenskap.

## Referanser


## Eksterne lenker
* Biografi, United States Department of State
Kapellskär

**Kapellskär** er en ferge- og godshavn i Norrtälje kommune i Stockholms län, omtrent 90 km nord for Stockholm. Havnen er den nordligste av Ports of Stockholm og fungerer som et viktig knutepunkt for Ro-Ro- og passasjertrafikk i Østersjøen, med særlig fokus på effektive og relativt korte overfarter.

Kapellskär har regelmessige fergeforbindelser til Finland, Åland og Estland, og trafikken omfatter både passasjerer, personbiler og lastebiler. Havnen har god landtilknytning via E18 og er spesielt tilpasset frakt- og næringstrafikk.

Per februar 2026 betjenes havnen av fergeoperatørene Finnlines, DFDS Seaways og Tallink. Finnlines opererer forbindelser mellom Kapellskär, Långnäs på Åland og Naantali i Finland, mens DFDS Seaways og Tallink trafikkerer ruter mellom Kapellskär og Paldiski i Estland.

Ålandslinjen er under forsøk på å etablere en ny fergerute mellom Kapellskär og Mariehamn, der Johnny Sid er involvert i initiativet. 

## Referanser
Robert Mulliken

**Robert Sanderson Mulliken** (født 7. juni 1896 i Newburyport i Massachusetts, død 31. oktober 1986 i Arlington i Virginia) var en amerikansk kjemiker og fysiker. Han mottok Nobelprisen i kjemi 1966 og Priestleymedaljen 1983. Han utviklet molekylorbitalteorien.

## Referanser


## Eksterne lenker
Vanderbijlpark

**Vanderbijlpark** er en industriby som ligger ved elva Vaal i Gauteng, Sør-Afrika. Sammen med Vereeniging og Sasolburg utgjør Vanderbijlpark en del av Vaaldriehoek, et større industrielt område i Sør-Afrika. Byen faller innenfor grensene til Sedibeng-distriktet og blir styrt av Emfuleni lokale kommune.

Blant nærliggende boligområder er Boipatong, Sebokeng og Sharpeville.

## Historie
Vanderbijlpark oppsto da statsminister Jan Smuts i 1920 kalte tilbake den unge vitenskapsmannen Dr. Hendrik van der Bijl (som på den tiden arbeidet i Amerikas forente stater) til Sør-Afrika for å gi regjeringen råd med hensyn til landets industrielle utvikling. Dr. Van der Bijl var involvert i Yster en Staal Korporasies (YSKOR) anlegg i Pretoria og med den økende etterspørselen etter produkter under andre verdenskrig ble 100 kvadratkilometer grunn kjøpt for å utvikle en stor modellby og et stålverk. Stålverket ble åpnet i 1947, og i 1949 ble byen åpnet. Da Yskor åpnet sitt andre stålverk i 1952 fikk Vanderbijlpark kommunestatus gjennom guvernør-generalen E. G. Jansen.

## Utdanning
Det er over 60 grunn- og høyskoler i Vaaldriehoek-området, derav ligger 16 grunn- og åtte høyskoler i Vanderbijlpark.

## Eksterne lenker
* 
* Google-kart
* Sedibeng distriktskommune
* Mittal Staal Suid-Afrika 
* Mittal Staal 
* Vaal Triangle-info
Provincia de Tierra del Fuego

**Provincia de Tierra del Fuego** kan vise til:
*Provincia de Tierra del Fuego (Chile)
*Tierra del Fuego, Antártida e Islas del Atlántico Sur i Argentina
Mädchen Amick

**Mädchen Amick** (født 12. desember 1970) er en amerikansk skuespiller. Hun spilte Shelly Johnson i TV-serien *[[Twin Peaks]]* og filmen *[[Twin Peaks: Fire Walk with Me]]*.

Hun ble født i Reno i Nevada. Hun var datteren til Judy, som jobbet innenfor medisin, og Bill Amick, en musiker. Både Judy og Bill var tyske. Som ung ble Mädchen Amick oppfordret av foreldrene til å følge sine kreative og kunstneriske instinkter. Hun lærte å spille piano, fiolin og gitar og tok dansetimer i ballett, jazz og moderne dans. I 1987, i en alder av 16 år, flyttet hun til Los Angeles for å satse på en skuespillerkarriere.

Hun har hatt mindre roller i TV-serier som *[[Gilmore Girls]]*, *[[Jake in Progress]]*, *[[Dawson's Creek]]*, *[[Joey]]* og *[[Californication (TV-serie)|Californication]]*.

## Filmografi (utvalg)
* 1992 – *Twin Peaks - Fire Walk with Me*

## Referanser


## Eksterne lenker
*
Swedbank

**Swedbank AB** (tidligere kalt **Föreningssparbanken**) er et ledende svensk bankkonsern med virksomhet i Norden og Baltikum. Hovedkontoret ligger i Stockholm i Sverige og er et av de største bankkonsernene i Norden og Baltikum. 

Swedbank er en forretningsbank, men den har sine røtter i sparebankbevegelsen. Historien, som inneholder mange navnebytter og sammenslåinger, strekker seg tilbake til 1820 da Sveriges første sparebank ble etablert. 

## Referanser


## Eksterne lenker
*
Christian Abbiati

**Christian Abbiati** (født 8. juli 1977) er en italiensk tidligere fotballspiller. Han spilte blant annet i AC Milan.

## Referanser


## Eksterne lenker
* 
* 
* Offisiell kanal på youtube
Warfare Noise I

***Warfare Noise I*** (utgitt 1986) er det første split albumet til black metal bandet Sarcófago. Albumet er delt mellom de fire bandene: Issued, Chakal, Mutilator, Sarcófago, Holocausto.

## Sporliste
### Chakal
# «Cursed Cross» (5:56)
# «Mr. Jesus Christ» (4:43)
### Mutilator
# «Believers of Hell» (2:59)
# «Nuclear Holocaust» (3:31)
### Sarcófago
# «Recrucify / The Black Vomit» (4:55)
# «Satanas» (2:01)
### Holocausto
# «Destruição Nuclear» (3:24)
# «Escarro Napalm» (3:13)

## Kilder
*Warfare Noise I hos Encyclopaedia Metallum
Munchon

**Munchon** (*Munch'ŏn si*) er en by i provinsen Kangwon i Nord-Korea.

Byen ligger på østkysten ved Østhavet, nord for regionhovedstaden Wonsan.

## Administrativ inndeling
Byen er delt inn i 16 dong (nabolag) og 14 ri (landsby).

## Referanser


## Eksterne lenker
*  Kart over Kangwonprovinsen
*  Detaljert kart
*  North Korean Human Geography
Via Egnatia

**Via Egnatia** (gresk: ) var en romersk vei, konstruert av romerne i 2. århundre f.Kr. Veien gikk gjennom de romerske provinsene Illyria (*Illyricum*), Makedonia (*Macedonia*) og Trakia (*Thrakia*), det vil si gjennom dagens Albania, Nord-Makedonia, Hellas og europeisk Tyrkia. Den gikk fra Bysants (*Bysantium*) i øst til Dyrrhachium/Apollonia i vest. Veien, som var en militærvei, ble bygget i forlengelsen av Via Appia for å forbinde Roma, over Brindisium, med den østlige del av Romerriket.

De eldste delene av veien går tilbake til makedonsk tid, i det minste til Filip II av Makedonias tid. Veien hadde to grener, en som startet i Apollonia (dagens Avlona) og en i Dyrrachium (dagens Durrës), den passerte Lychnidus (ved Ohridsjøen), Herakleia Lynkestis (dagens Bitola), Edessa, Pella, Thessalonika (dagens Thessaloniki), Amfipolis og Filippi. Neapolis (dagens Kavala) var opprinnelig endestasjon for veien. Etter erobringen av Trakia i 46 e.Kr. ble veien forlenget gjennom Trakia, via Akontisma og Trajanopolis til Bysants (dagens Istanbul). Den utgjorde på det lengste ca. 1.120 km.

Fra 300-tallet e.Kr. mistet veien sin betydning, og en nordlig rute fra Milano, over Singidunum (dagens Beograd) og Serdica (dagens Sofia), til Bysants overtok.
Embla Familie og Slekt

**Embla Familie og Slekt** er et norsk slektsforskningsprogram for Windows utviklet av Embla Norsk Familiehistorie AS fra Hundvåg utenfor Stavanger.

Embla er et av DIS-Norges sju anbefalte programmer som sier at det ikke er problemer med import eller eksport av GEDCOM i programmet.

Det er mulig å laste ned demo av Embla fra programmets hjemmeside. Demo-programmet har begrensninger på antall personer som databasen håndterer, men kan låses opp for ubegrenset bruk etter programmet er kjøpt.
## Referanser


## Eksterne lenker
*
Dinamo București

**Dinamo București** er en fotballklubb fra București i Romania. Klubben ble grunnlagt i 1948, og spiller på Dinamo Stadion. Laget kom på en 4.-plass i Liga I i 2007/08-sesongen.

## Historie
Klubben ble grunnlagt 1. mai 1948, og spilte sin første sesong i første divisjon 1947/48, der endte de på en syvendeplass.Den 14. juli 1948 spilte klubben sin første internasjonale kamp, mot det tsjekkoslovakiske laget Zidnice. Dinamo vant kampen 4-1.14. oktober 1951, spilte Dinamo sin første hjemmekamp på *Dinamo Stadion*, det endte med 1-0 seier mot russiske Lokomotiv Moskva.I 1954 spilte Dinamo i finalen i den rumenske cupen, men tapte 2-0 mot Metalul Reșița.

## Meritter
* **[[Liga I]]: (18)** 1955, 1962, 1963, 1964, 1965, 1971, 1973, 1975, 1977, 1982, 1983, 1984, 1990, 1992, 2000, 2002, 2004, 2007 
* **[[Cupa României]]: (12)** 1959, 1964, 1968, 1982, 1984, 1986, 1990, 2000, 2001, 2003, 2004, 2005 
* **[[Supercupa României]]: (1)** 2004/05

## Kjente spillere/tidligere spillere
*  Dudu Georgescu
*  Mircea Lucescu
*  Dorin Mateuț
*  Rodion Cămătaru
*  Ioan Andone
*  Mircea Rednic
*  Bogdan Stelea
*  Ioan Sabău
*  Florin Răducioiu
*  Cătălin Munteanu
*  Dorinel Munteanu
*  Viorel Moldovan
*  Marius Niculae
*  Florentin Petre
*  Cosmin Contra
*  Adrian Mutu

## Referanser


## Eksterne lenker
* 
* Klubbens offisielle nettsider
Geneweb

**GeneWeb** er et nettbasert slektsforskningsprogram utviklet av Daniel de Rauglaudre. Programmet brukes primært gjennom nettleseren, og kan benyttes tilknyttet internett eller lokalt på samme maskin. GeneWeb er oversatt til mer enn 25 språk, deriblant norsk bokmål.

GeneWeb er ikke testet av DIS-Norge
for problemer med GEDCOM import og eksport, men kan importere og eksportere GEDCOM gjennom et administrasjonsgrensesnitt.

GeneWeb distribueres som OCaml kildekode. Det finnes også ferdigkompilerte pakker for Windows, Mac OS X og Linux-distribusjoner. Programmet kan kjøres i tjener- eller CGI-modus.

## Referanser


## Eksterne lenker
* 
*
Lied der Partei

***Lied der Partei*** (tysk for «Partiets sang»), også kjent som ***Die Partei hat immer recht*** («Partiet har alltid rett»), er en tysk kommunistisk kampsang som ble benyttet som lovhymne av Sozialistische Einheitspartei Deutschlands (SED), statspartiet i DDR (Øst-Tyskland). Særlig kjent, og beryktet, ble refrenget *Die Partei, die Partei, die hat immer recht* («Partiet, partiet, det har alltid rett»).

Tekst og musikk er skrevet i 1950 av den tyskspråklige tsjekkiske dikteren og komponisten Louis Fürnberg (1909–1957), som ble medlem av Tsjekkoslovakias kommunistparti, Komunistická strana Československa, allerede i 1928. Han skal ha skrevet sangen for å gjenopprette troen på partiet da han ikke ble invitert til det første landsmøtet i 1949.

## Sangteksten

Den påståelige og selvforherligende sangteksten er blitt betraktet som ufrivillig selvironisk og en karikatur på den totalitære,  leninistiske partikulturen i det østtyske kommunistpartiet SED. Linjen *So, aus Leninschem Geist, Wächst, von Stalin geschweißt, Die Partei – die Partei – die Partei* («partiet vokser ut fra Lenins ånd og er sammensveiset av Stalin») viser personhyllesten av den russiske diktatoren Josef Stalin som var politisk korrekt i øst-blokken frem til 1956. Etter den XX. partikongress i 1956 da Stalin ble detronisert, ble linjen forandret til *So aus Leninschem Geist wächst zusammengeschweißt, die Partei* («partiet vokser ut fra Lenins ånd og er sammensveiset»).

## Se også
**[[Auferstanden aus Ruinen]]*,  Øst-Tysklands nasjonalsang 1949-1990

## Eksterne lenker
* Sangteksten på tysk
* Mp3-versjon på kommunisten-online.de (med sang av blant andre Ernst Bruch
INRI (album)

***INRI*** (utgitt 1987) er det første studioalbumet til black metal bandet Sarcófago. Albumet blir sett på som gjennombruddet for Sarcófago.

Et av bandene som har spilt inn sangene i egen versjon er det norske black metal-bandet Satyricon i  EP-en *[[Intermezzo II]]*.

## Historie
Albumet ble opprinnelig utgitt med xerox plateomslag. Senere har det blitt utgitt med tre andre plateomslag: oransje (vanligst), blått og brunt.

## Sporliste
# «Satanic Lust» (3:10)
# «Desecration of Virgin» (1:59)
# «Nightmare» (5:38)
# «I.N.R.I.» (2:07)
# «Christ's Death» (3:37)
# «Satanas» (2:05)
# «Ready to Fuck» (3:27)
# «Deathrash» (1:36)
# «The Last Slaughter» (4:37)
# «Recrucify» (2:29)
# «Black Vomit» (2:23)
# «Satanas» (Demo) (2:02)
# «Nightmare» (Live) (6:05)
# «The Black Vomit» (Live) (2:22)
# «Satanas» (Live) (2:03)

## Artister
*Wagner «Antichrist» Lamounier &ndash; vokal
*Incubus &ndash; bass
*Butcher &ndash; gitar
*D.D. Crazy &ndash; trommer

## Kilder
*INRI fra Encyclopaedia Metallum 

## Eksterne lenker
*
DS «Styrbjørn»

**DS «Styrbjørn»** er en dampskip bygget i Göteborg i 1910 for det svenske gruve- og jernbaneselskapet, Trafikaktiebolaget Grängesberg – Oxelösund. Båten ble i sin tid viet stor oppmerksomhet, da dette var den gang Skandinavias største og sterkeste slepebåt. Styrbjørn har original kullfyrt kjele og original dampmaskin på 550 HK.

## Historie
### «Styrbjørn» i Narvik
Den 16. februar 1910 signerte D.A. Welin ved Trafikaktiebolaget Grängesberg – Oxelösund og Sven Almquist ved Göteborgs Nya Verkstad kontrakten for å bygge «Styrbjörn». Slepebåten ble overlevert eierne den 27. juli 1910 og allerede tre dager senere var båten på plass i Narvik, hvor den assisterte malmbåtene i Narvik fram til annen verdenskrig.

### Okkupasjonsårene
I slaget om Narvik ble «Styrbjörn» senket av tyske styrker på Narvik havn den 14. april 1940. Hun ble hevet i juli samme år og satt i stand av Kaarbø mek. Verksted i Harstad. Resten av krigen tjenestegjorde båten under tysk kommando. 
Ved krigens slutt ble «Styrbjörn» tilbakelevert sine eiere. Hun fortsatte sitt virke på Narvik Havn.

### Modernisering
Sommeren 1950 gikk «Styrbjørn» til Göteborg for en omfattende utbedring. Endringene ble gjort på broen og i interiøret. Det originale maskineriet ble beholdt og båten var deretter i kontinuerlig drift i Narvik fram til 1963.

### «Atlet» i Sandnessjøen
Den 24. oktober 1963 ble «Styrbjørn» kjøpt av Høvding Skipsopphugging i Sandnessjøen. Båten ble nå omdøpt til «Atlet» og skiftet til norsk flagg. Etter noen års virke i Sandnessjøen gikk «Atlet» i opplagsbøyene i Meisfjorden og ventet på opphugging.

### Restaurering
Norsk Veteranskibsklub kjøpte skipet i 1979; hun fikk da tilbake sitt originale navn. I over 30 år er skipet blitt restaurert av klubbens medlemmer på dugnadsbasis og finansiering fra Riksantikvaren. Skipet har sin originale kullfyrte dampkjele og originale dampmaskin i behold. «Styrbjörn» står i dag på Riksantikvarens liste over verneverdige skip.

### Tilbake til Narvik
I 2024 fikk DS Styrbjörn ny eier - Dampskipsklubben DS Styrbjørn. Hun ble repatriert til Narvik samme år. Hun gikk under slep det meste av strekningen, men krysset Polarsirkelen og ankom Narvik for egen maskin.

## Teknisk informasjon
*Maskin: 550 ihk, Coumpound dampmaskin, Stephenson sleidestyring, dampdrevet omkaster.
*Kjele: Kullfyrt skotsk røykrørskjele, to fyrganger.
*Trykk: 9,14 kp / cm². 
*Kullforbruk: omkring 550 kg / time under kjøring med full fart.
*Ror: Knaggratt koblet til en dampdrevet «servo» som beveger roret.

## Galleri

Fil:2018-05-06 Akershus festning (2).jpg|DS «Styrbjørn» ved Akershus festning.
Fil:DS Styrbjørn Bjørvika (02).jpg|DS «Styrbjørn» ved Bjørvika.
Fil:«Styrbjørn» Fjordsteam 2018 (165645).jpg|DS «Styrbjørn» under Fjordsteam 2018.


## Referanser


## Eksterne lenker
* 
* 
* 
*  Norsk Veteranskibsklub om Styrbjørn
*  Om Styrbjørn og oppdragsgiver
Thomas Mellin-Olsen

**Thomas Mellin Olsen** (født 1977) er en norsk tidligere lengdehopper og har flere gull fra norgesmesterskap. Han representerte IL Gular.

Han fikk tolvteplass i lengdehopp i EM i 2002 med et hopp på 7,57 meter, og har en personlig rekord på 7,91 meter.

Thomas Mellin Olsen er yngste sønn av professor innen pedagogikk, Stieg Mellin-Olsen.

## Medaljer i norske mesterskap

## Referanser




## Eksterne lenker
*
Thorbjørn Wale

**Thorbjørn Wale** (1931–1992) var en norsk pressemann.

Wale begynte som journalistlærling i *[[Tromsø (avis)|Bladet Tromsø]]* i 1950 og gikk journalistakademiet. I 1957 ble han redaksjonssekretær i *[[Trønder-Avisa]]* i Steinkjer. To år senere ble han den ene av to sidestilte, partipolitiske redaktører i samme avis. Den andre var Gregar Rekaa. Wale og Rekaa representerte henholdsvis Venstre og Senterpartiet. Det var i Wales redaktørperiode at *Trønder-Avisa* utviklet seg fra å være lokalavis for Steinkjer til å bli «fylkesavis» for Nord-Trøndelag.

Mens han var i full jobb som redaktør studerte han ved Universitetet i Oslo, og fullførte sitt hovedfag i statsvitenskap i 1972. Samme år ble han ansatt som leder for etterutdanningen ved Norsk Journalistskole i Oslo. Ved presseorganisasjonenes hjelp klarte han å løsrive etterutdanningen fra grunnutdanningen i journalistikk og grunnla Institutt for Journalistikk i 1975. Wale etablerte også Norsk Pressefotografskole i tilknytning til instituttet, som etter 12 års drift ble overført til Norsk Journalisthøgskole.

Han utgav i 1978 boken *Innføring i journalistikk*. I flere år redigerte han fagbladet *[[Journalisten]]*. Wale var aktiv i partiet Venstre og i Det Nye Folkepartiet. Han ble orlogskaptein i marinen og deltok som presseoffiser på større marineøvelser.

Wale fikk en rekke utmerkelser – blant annet presseforbundets gullmerke og avisutgivernes æresbevisning Avisgutten. Etter hans død ble Thorbjørn Wales minnefond opprettet. Ved tildeling prioriteres kvinner i pressen, pressefotografer og journalister ved avdelingskontorene – tre kategorier av pressefolk som Wale mente var stemoderlig behandlet.

## Referanser


## Litteratur
* Andenæs, Ivar (2006): *Ord og gjerning. Thorbjørn Wale – kriger og brobygger*.
* Wale, Thorbjørn (1978): *Innføring i journalistikk*
*
Skibbrudd i Sydhavet

***Skibbrudd i Sydhavet*** (originaltittel: *Swiss Family Robinson*) er en amerikansk eventyrfilm fra 1960 produsert av The Walt Disney Company og regissert av Ken Annakin. Filmen handler om en familie fra Sveits som rømmer fra Napoleonskrigene. De setter kurs for Ny-Guinea, men underveis strander de på en tropisk øy der de må bygge sitt nye liv. Hovedrollene spilles av John Mills, Dorothy McGuire, James MacArthur og Janet Munro. Den er basert på Johann David Wyss' eventyrroman *[[Den sveitsiske familien Robinson]]*, fra 1812.

Filmen ble svært populær i sin samtid.

## Handling
Familien Robinson flykter fra Bern under Napoleonskrigene med kurs for Ny-Guinea. På vei dit kjører skipet inn i en storm og blir skadet. Morgenen etter oppdager de at mannskapet er vekk og blir nødt til å styre det skadede skipet inn til en tropisk øy. De bygger de sitt nye hjem og får et spennende møte med øyas dyreliv. Etter hvert får de også et ublidt møte med en gruppe pirater som jaget skipet de reiste med.

## Om filmen
*Skibbrudd i Sydhavet* ble en kommersiell kjempesuksess. Den spilte inn $40 millioner i USA (noe som tilsvarer $370 millioner (ca. 2,2 mrd kr) i dagens pengeverdi). Den er dermed en av de mest suksessfulle barne- og familiefilmer noen sinne. Produksjonskostnadene er estimert til $5 millioner.

Filmen fikk god mottakelse av kritikerne, noe som gjenspeiles i at den har fått 81 % på Rotten Tomatoes.

Filmen gikk på kino under tittelen *Skibbrudd i Sydhavet*, men ble lansert på video i 1982 av Select Video under tittelen *Robinson i Sydhavet*.

## I rollene
* John Mills –  Father Robinson 
* Dorothy McGuire –  Mother Robinson 
* James MacArthur –  Fritz Robinson 
* Janet Munro –  Roberta 'Bertie' 
* Sessue Hayakawa –  Kuala, Pirate Chief 
* Tommy Kirk –  Ernst Robinson 
* Kevin Corcoran –  Francis Robinson 
* Cecil Parker –  Captain Moreland 
* Andy Ho –  Auban 
* Milton Reid –  Big Pirate 
* Larry Taylor –  Pirate

## Andre filmatiseringer og TV-versjoner
### Film

**The New Swiss Family Robinson*, am. film fra 1998 med Jane Seymour og David Carradine (lite kjent filmatisering). 
**[[Swiss Family Robinson (1940)|Swiss Family Robinson]]*, am. sort-hvitt film fra 1940.
**Perils of the Wild*, am. sort-hvitt film fra 1925 regissert av Francis Ford. (Den første filmatiseringen).

### TV
* *Stranded*, am. TV-film fra 2002. (Finnes i en lengre versjon fordelt på to episoder).
**Swiss Family Robinson: Lost in the Jungle*, am. TV-film fra 2000 (lite kjent). 
**Beverly Hills Family Robinson*, am.-australsk TV-film komedie fra 1998 som er løst basert på boka.  
**Kazoku Robinson hyôryûki fushigina shima no furône*, japansk animert TV-serie fra 1981. 
**The Swiss Family Robinson*, am. TV-film fra 1975 med blant annet Helen Hunt.
**Swiss Family Robinson*, am TV-film fra 1958 (lite kjent).

## Referanser


## Eksterne lenker
*
Fylkesvei 1150

**Fylkesvei 1150** går mellom Moum og Borge i Fredrikstad kommune.

Frem til 2019 hadde veien betegnelsen fylkesvei 524 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Rotting (Sarcófago-album)

***Rotting*** er det andre studioalbumet til heavy metal bandet Sarcófago. Alle tekstene er skrevet av «Antichrist», med unntak av «Sex, Drinks & Metal» og «Nightmare» som er skrevet av Gerald Minelli og Butcher.

## Sporliste
#«The Lust» (0:28)
#«Alcoholic Coma» (6:07)
#«Tracy» (8:52) 
#«Rotting» (7:06) 
#«Sex, Drinks & Metal» (3:30) 
#«Nightmare» (6:42) 

## Artister
*Antichrist &ndash; vokal og gitar 
*Incubus &ndash; bass, vokalist
*M. Joker &ndash; trommer
*Eugênio «Dead Zone» &ndash; keyboard Studio- og liveartist

## Kilder
*Rotting fra Encyclopaedia Metallum

## Eksterne lenker
*
Stormaktstiden

**Stormaktstiden** er en vanlig betegnelse på årene i Sveriges historie mellom 1611 og 1718. Navnet kommer av at Sverige i denne perioden erobret landområder og hadde en stormaktsstilling i Europa. Stormaktstiden inndeles i yngre Vasatid (1611–1654) og Karolinertiden (1654–1718). Stormaktstiden anses innledet ved Gustav II Adolfs tronbestigelse i 1611, selv om noen mener perioden kan regnes fra 1561, da Erik XIV startet Sveriges ekspansjon rundt Østersjøen ved å sende en hær til Reval (dagens Tallinn). Stormaktstiden ble avsluttet ved Sveriges tap i den store nordiske krig (1700–1721), og helt konkret ved Karl XIIs fall ved Fredriksten festning i Fredrikshald i Norge.

Den svenske stormaktstiden var relativ kort og alltid skjør. Sveriges underliggende ressursgrunnlag i befolkning og næringsliv var begrenset, og gjennom erobringstokt mot flere omliggende land fikk landet etter hvert mange fiender. Når Sveriges arvefiende Russland ble modernisert under Peter I ble Sveriges tid som stormakt avsluttet. Etter at Karl XII ble drept ved Fredrikshald ble landets krigskasse fordelt, og den store arméen ble oppløst. Deretter fulgte en kort og intensiv kamp om makten i Sverige mellom ulike fraksjoner og straks etter ble det undertegnet fredsavtaler med de ulike nasjonene Sverige hadde vært i krig med. 

I stormaktstiden var Sverige ofte avhengig av finansiell og militær støtte fra mer utviklede europeiske land. Under tredveårskrigen mottok Sverige betydelige subsidier fra Frankrike som var interessert i å se den dominerende tyske fyrsteslekten Habsburg svekket. Handelsnasjonene England og Nederland var mot at noe enkelt land skulle dominere Østersjøen og bisto derfor Sverige når landet var presset av Danmark-Norge.

## Grunnleggelsen av stormaktstiden

Da Gustav II Adolf kom til makten ved sin far Karl IXs død i 1611 var Sverige i krig med Danmark-Norge, Det polsk-litauiske samvelde og Russland.
Fylkesvei 1110

**Fylkesvei 1110** går mellom Sellebakk og Gudeberg i Fredrikstad kommune.

Strekningen ble fastlagt 2019, og består av den tidligere fylkesvei 432 (Østfold), forlenget med et delstykke av fylkesvei 113.

## Kommuner og knutepunkter

## Referanser




## Eksterne lenker
* Vegvesenets vegkart 
*
Marina Trandenkova

**Marina Jevgenjevna Trandenkova** (russisk **Марина Евгеньевна Транденкова**, født 7. januar 1967) er en tidligere russisk friidrettsutøver som hovedsakelig konkurrerte på 100 meter.

Under OL i 1992 i Barcelona, Spania tok hun sølvmedalje på 4 x 100 meter sammen med lagvenninnene Olga Bogoslovskaja, Galina Matsjugina og Irina Privalova. Hun er gift med den tidligere stavhopperen Igor Trandenkov. I OL i 1996 fikk hun opprinnelig femteplass på 100&nbsp;meter, men ble diskvalifisert for bruk av bromantan.

## Referanser


## Eksterne lenker
*
Auferstanden aus Ruinen

***Auferstanden aus Ruinen*** (tysk for «Gjenoppstått av ruiner») var nasjonalsangen i det tidligere DDR (Øst-Tyskland) fra 1949 til die Wende i 1990.

## Historikk

## Sangteksten

## Se også
* *[[Lied der Partei]]*, det østtyske kommunistiske statspartiet SEDs kamphymne

## Referanser


## Eksterne lenker
* 
*  ''Auferstanden Aus Ruinen'' (melodien spilt i midi-format)
*  ''Auferstanden aus Ruinen'' (mp3-versjon med orkester og kor)
Usshers kronologi

**Usshers kronologi** er en tidsregning fra 1650 utarbeidet av erkebiskop James Ussher. Beregningen bygger på Bibelens myter og  er særlig kjent for å ha tidfestet verdens skapelse til lørdag 22. oktober 4004 f.Kr. kl 18.

Usshers verk *Annales veteris testamenti, a prima mundi origine deducti* («Det gamle testamentets annaler fra verdens skapelse») - utgitt på latin i 1650, men i engelsk utgave i 1658 - var et bidrag i den langvarige debatten om jordens alder blant datidens lærde. Ussher-kronologien ble senere innarbeidet i den autoriserte versjon av den engelske bibel. Ussher selv døde i 1656 og levde ikke lenge nok til å se den engelske oversettelsen fra 1658.

Basert på en setning i Andre Petersbrev, «*Men én ting, mine kjære, må dere ikke glemme: For Herren er én dag som tusen år og tusen år som én dag*» var det en utbredt tro at skapelsens seks dager kunne forstås slik at verden var 6&nbsp;000 år gammel; og siden den fortsatt bestod på 1600-tallet, måtte de første 4&nbsp;000 være før Kristi fødsel. Ussher selv uttrykte undring over at Gud satte av seks dager til å skape verden, når han like godt kunne gjort det på et øyeblikk.

Enda tidligere foretok den italiensk-franske filologen Joseph Scaliger (1540–1609) sine beregninger. I 1583 utga han *De emendatione temporum* («Om forbedring av tidsregningen»), hvor han beskrev forskjellige tidligere kronologier, og ut fra disse hadde han utarbeidet en kronologi over antikkens historie. Scaliger gav seg også i kast med de bibelske slektstavlene, og ved å lage kalkyler ut fra disse mente han å kunne tidfeste verdens skapelse til 23. april 3949 f.Kr.

Johannes Kepler tidfestet skapelsen til 3992 f.Kr. og Isaac Newton til rundt 4000 f.Kr. Den danske presten Enevold Ewald utarbeidet også en tidsregning over Det gamle og Det nye testamente i Bibelen, der også han tidfestet verdens skapelse til 4000 f.Kr.

Den jødiske *Seder Olam Rabbah* kom til et lignende resultat, der rabbi Yose ben Halafta i 120 e.Kr. tidfestet verdens skapelse til rundt 3.761 f.Kr. Oldtidens rabbinere kalkulerte ut fra en tidsregning med 2.000 år uten loven, 2.000 år med loven før messias' komme, og 2.000 år med messias i verden. Rabbi Halafta komprimerte Perserriket til en periode på bare 30 år, slik at Daniels bok 9,24-27 kunne leses slik at Simon bar Kokhba var den ventede messias.

## Årstall i Usshers kronologi
*4004 f.Kr.:  Skapelsen
*2348 f.Kr.: Vannflommen 
*1921 f.Kr.:  Gud kaller Abraham
*1491 f.Kr.:  Utgangen fra Egypt
*1012 f.Kr.: Salomos tempel blir bygget i Jerusalem 
*586 f.Kr.: Jerusalems fall for babylonerne 
*4 f.Kr.: Jesu fødsel

## Referanser


## Se også
* Ungjordkreasjonisme, kristen retning som hevder at Gud skapte jorda for drøyt 6000 år siden nøyaktig slik mytene i Bibelen beskriver 
* Tidsregning
* Jordens historie
* Jordens tidsaldre
* Tidspunktet for Jesu Kristi fødsel
Kevin Toth

**Kevin Toth** (født 29. desember 1967 i Cleveland, Ohio) er en tidligere amerikansk kulestøter. Fra 1991 til 1992 forbedret han sin personlige rekord med over to meter. Toth ble utestengt i to år (3.5.2004 - 2.5.2006), etter en positiv dopingtest på THG.

Hans personlige rekord på 22.67 meter, plasserer han på syvendeplass på «all-time»-listen.

## Referanser


## Eksterne lenker
*
Lando Calrissian

**Lando Calrissian** er en fiktiv person fra Star Wars-Universet.
Han opptrer i Star Wars Episode V: Imperiet slår tilbake og i Star Wars Episode VI: Jediridderen vender tilbake.
Lando er venn og av Han Solo og general i Opprøreralliansen.
Han er lederen i gruvekolonien Bespin.
## Eksterne lenker
*
Levski Sofia

**PFK Levski Sofia** er en bulgarsk fotballklubb fra Sofia, som spiller i den bulgarske toppdivisjonen, Bulgarsk A PFG. Klubben ble grunnlagt i 1914. Levski er det eneste laget i den bulgarske serien som aldri har rykket ned fra den øverste divisjonen.

## Historie
Sport Klubb Levski fra Sofia ble grunnlagt i 1911 av en gruppe studenter fra en høyskole i Sofia. Men klubben ble ikke offisielt registrert før 24. mai 1914. Klubben ble kalt for Levski for å ære den bulgarske nasjonalhelten, Vasil Levski.

## Drakter og farger
Ved begynnelsen var Levski sine draktfarger rød og gul. Frem til 1920 spilte laget i overdeler med lodrette røde og gule striper, svart shorts og svarte sokker. I årene etter første verdens krig, ble draktene for dyre å produsere, så de skiftet til blått, som fremdeles er i bruk den dag i dag. Klubens drakter er produsert av det tyske firmaet *Uhlsport*.

## Meritter
* **[[Bulgarsk A PFG|Den bulgarske serien]]: 26**
1933, 1937, 1942, 1946, 1947, 1949, 1950, 1953, 1965, 1968, 1970, 1974, 1977, 1979, 1984, 1985, 1988, 1993, 1994, 1995, 2000, 2001, 2002, 2006, 2007, 2009.
* **[[Den bulgarske fotballcupen|Den bulgarske cupen]]: 26**
1942, 1946, 1947, 1949, 1950, 1956, 1957, 1959, 1967, 1970, 1971, 1976, 1977, 1979, 1982, 1984, 1986, 1991, 1992, 1994, 1998, 2000, 2002, 2003, 2005, 2007.
* **Den bulgarske super cupen: 2**
2005, 2007.

## Tidligere spillere

## Trivia
* *Det bulgarske derbyet*, er kampen mellom Levski og CSKA Sofia, det blir ofte kalt for *det evige derbyet*, ettersom klubbenes fans, ofte er involverte i slagsmål.
* Levski Sofia er oppkalt etter Vasil Levski, en bulgarsk nasjonalhelt.
* Klubben er den eneste som ikke har rykket ned fra den øverste divisjonen.
* Levski Sofia har vunnet den bulgarske cupen 26 ganger. Dette er flere enn noen annen klubb i Bulgaria.
## Referanser


## Eksterne lenker
*
Mompach

**Mompach** (luxembourgsk: *Mompech*; fransk: *Mompach*) er et tettsted i kommunen Helperknapp og en tidligere kommune i Luxembourg.  Kommunen, som har et areal på 27,58 km², ligger i kantonen Echternach.  hadde  innbyggere per .

## Referanser


## Eksterne lenker
*
Dar kjem dampen

«**Dar kjem dampen**» er et dikt på fire vers, skrevet av døveprest Ragnvald Hammer i 1953. Sangen ble skrevet som en hyllest til en av Norges siste «fjordabåter» som fremdeles gikk på kull, DS «Oster». I 1963 ble det bestemt at DS «Oster» skulle gå ut av ordinær rutetrafikk. En gruppe entusiaster så at det var interesse for å redde fartøyet, som den siste lokalrutebåten på kull igjen i distriktet. Det ble sett i gang en kronerulling for å prøve å kjøpe fartøyet fra rederiet Indre Nordhordland Dampbåtlag. I den sammenhengen tonesatte Nordhordlands store musiker, Ivar Medaas, diktet. Dette ble en landskjent låt, og var blant annet den mest spilte låten på NRK Hordalands radiosendinger på denne tiden. Det ble for liten oppslutning rundt kronerullingen, og entusiastene måtte gi opp håpet. DS «Oster» skulle nå gjennom en over 1 år lang ombygging til fraktebåt i Ølensvåg, og ble omdøpt til M/S «Vaka»

Som takk for innsatsen, ble båtens skipsklokke, gitt i gave til døveprest Hammer og hans menighet. Klokken er i dag i bruk som kirkeklokke i Bergen døvekirke.

## Fra fraktebåt til veteranbåt
I 1990 ble Nordhordland Veteranbåtlag stiftet. Målet var å kjøpe den tidligere fjordabåten «Alversund», med tanke på restaurering. Da det viste seg at det ble for mye arbeid med å få i stand båten, ble dette lagt bort. Laget så nå etter et nytt fartøy de kunne tenke seg å bevare. På samme tid ble det lyst ut om salg av fraktebåten M/S «Vaka». Igjen blåste det liv i entusiasmen langs Osterfjorden og i Bergen om bevaring av dette klenodiet, og sangen ble igjen en hit på lokalradioen. Uten sangen av Hammer og melodien av Medaas, hadde trolig ikke kjøpet og restaureringen av DS «Oster» vært en realitet. Over 10 år skulle det ta før skipet ble erklært ferdig restaurert på Shetland-Larsens brygge i Bergen i 2005.

## Referanser


## Eksterne lenker
* Om Ivar Medaas, artikkel i *Norsk pop- og rockleksikon*
* Ivar Medaas - Dar kjem dampen på YouTube
* Nordhordland Veteranbåtlags nettsted
Bech

**Bech** (luxembourgsk: *Bech*; fransk: *Bech*) er en kommune og et tettsted i Luxembourg.  Kommunen, som har et areal på 23,31 km², ligger i kantonen Echternach. I 2005 hadde kommunen 951 innbyggere. 

## Referanser


## Eksterne lenker
*
«Det e’kke meg det er deg»

«**Det e'kke meg det er deg**» er den tredje singelen fra det andre albumet fra Erik og Kriss, *[[Verden vil bedras]]*. Den ble gitt ut i 2008 av MTG Music og Musikkoperatørene. Den ble ikke utgitt i fysisk format, men oppnådde en tredjeplass på VG-lista gjennom salg på iTunes og andre nettbutikker.
Wasserbillig

**Wasserbillig** er et tettsted i Luxembourg med cirka 2 300 innbyggere.  Den ligger i Mertert kommune i kantonen Echternach i distriktet Grevenmacher.

## Eksterne lenker
*
Fylkesvei 1146

**Fylkesvei 1146** går mellom Sundløkka og Årum i Fredrikstad kommune.

Frem til 2019 hadde veien betegnelsen fylkesvei 521 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
NTNUI-koiene

**NTNUI-koiene** er et nettverk av over 24 små hytter rundt om i Trøndelag, drevet av og for studenter ved NTNU. Koiene var tidligere fordelt på de to gruppene Koiene Gløshaugen og Koiene Dragvoll, men er nå samlet i en felles gruppe innenfor NTNUI.

Koiene kan brukes av alle som er tilknyttet NTNUI, Hyttas Venner eller NTNU-BIL. De ligger i varierte turområder i ulik avstand fra Trondheim. De nærmeste går det an å sykle til, mens andre ligger mer bortgjemt. De mest populære kan sees på som «festkoier», og har ofte plass til 10-20 personer. Andre preges av gammeldags sjarm – som utett tak og plass til to personer på gulvet.

De siste årene har totalt antall overnattingsdøgn ligget på 10 000-12 000 per år.

## Galleri

Fil:Taagaabu is a cabin in Trøndelag county in Norway.jpg|Taagaabu i Midtre Gauldal ble bygget i 1970 av koiegruppa.
Fil:Holvassgamma is a student run cabin in Trondheim Norway.jpg|Holvassgamma i Indre Fosen ble en del av koienettverket i 1978.
Fil:The inside of Holvassgamma in Indre Fosen in Trøndelag Norway.jpg|Innsiden av Holvassgamma. Koiene har vedfyring og enkelt interiør.
Fil:Hognabu NTNUI koie in Tydalen in Norway.jpg|Hognabu i Tydal ligger inne i Skarvan og Roltdalen nasjonalpark


## Eksterne lenker
* 
*Arkivet NTNUI koiene finnes ved NTNU Universitetsbiblioteket og inneholder materiale fra NTHI's koiestyre og de første koiebøkene til Nico-koia og Iglbu, samt kåtegruppas første protokoll og en oversikt over koiene per 1974.
Baggensstäket

**Baggensstäket**, også Baggarstäket eller Södra stäket, er et sund i Stockholms skjærgård, mellom Värmdö og fastlandet Södermanland. Sundet utgjør leden mellom Baggensfjärden og Lännerstaviken. Den fortsetter nordover gjennom Skurusundet til Stockholm. Sundet er smalt og grunt og kan kun passeres av fartøy med maksimalt dyptgående 3 meter. 

Under den store nordiske krig var det et slag ved sundet mellom angripende russiske styrker og svenske, da de russiske styrkene skulle inn og herje som en del av russerherjingene. Slaget endte med at russerne trakk seg tilbake.
David Tennant

**David Tennant** (født David John McDonald, 18. april 1971) er en skotsk skuespiller. Han er mest kjent for å spille den tiende inkarnasjonen av Doktoren (The Doctor) i den britiske science fiction-serien *[[Doctor Who]]*. Han er også kjent for å ha spilt Bart Kroek jr. i filmatiseringen av *[[Harry Potter og ildbegeret (film)|Harry Potter og ildbegeret]]*, tittelrollen i den britiske miniserien *Casanova* fra 2005 og Peter Vincent i *[[Fryktens natt]] (på engelsk Fright Night)*. Han spiller også Benedikt (på engelsk Benedick) i teaterforestillingen *[[Stor ståhei for ingenting]] (på engelsk Much Ado About Nothing)* og Hamlet i *[[Hamlet]]*, begge skrevet av William Shakespare. Tennant hadde også en rolle som DI Alec Hardy i britiske TV-serien Broadchurch i 2013. Og han hadde også en rolle som Kilgrave i Jessica Jones

## Bakgrunn og utdanning
David Tennant ble født i den skotske byen Bathgate, West Lothian, hvor faren Dr. Alexander "Sandy" McDonald var prest fra 1968 til 1974. Tennants mor, Essdale Helen McDonald tapte i 2007 kampen mot kreft, bare 67 år gammel. Han vokste opp i Ralston, Renfrewshire med broren Blair og søsteren Karen, hvor faren også jobbet innenfor kirken fra 1974 til 1988.

Bare tre år gammel visste Tennant at han ville bli skuespiller grunnet sin kjærlighet for den britiske science fiction-serien *Doctor Who*. Da han fortalte dette til foreldrene prøvde de å oppmuntre ham til å sikte etter et mer konvensjonelt yrke. I flere år så han nesten alle episodene av Doctor Who, og snakket med Tom Baker, som spilte den fjerde inkarnasjonen av Doktoren (The Doctor), under en boksignering i Glasgow. Tennant sier at han var latterlig målbevisst i ønsket om å bli skuespiller.

## Referanser


## Eksterne lenker
* 
*
Ragnvald Hammer

**Ragnvald Hammer** (1913–1987) var en norsk døveprest. Han skrev diktet «Dar kjem dampen» som ble tonesatt av Ivar Medaas i 1963. 

Han etablerte et sommerstevne for døvblinde i 1956, til tross for skepsis blant de døvblinde og deres familier. Sommerstevnet ble en suksess og har siden vært et årlig arrangert. Stevnet dannet også grunnlaget for at de døvblinde etablerte sin egen organisasjon, Foreningen Norges døvblinde, i 1957. 

## Referanser


## Eksterne lenker
* Om sommerstevnet for døvblinde
Tecate (kommune)

**Tecate** er en kommune nord i den meksikanske delstaten Baja California. Den grenser til Ensenada i syd, Mexicali i øst og Tijuana i vest. I nord grenser kommunen mot USA. Administrativt senter og den største byen i kommunen er Tecate.

## Eksterne lenker
* Offisielle sider for Tecate  (spansk)
Rosport

**Rosport** (luxembourgsk: *Rouspert*; fransk: *Rosport*) er et tettsted i kommunen Helperknapp og en tidligere kommune] i Luxembourg.  Kommunen, som har et areal på 29,49 km², ligger i kantonen Echternach. I 2005 hadde kommunen  innbyggere. 

## Referanser


## Eksterne lenker
*
Manternach

**Manternach** (luxembourgsk: *Manternach*; fransk: *Manternach*) er en kommune og et tettsted i Luxembourg.  Kommunen, som har et areal på 27,68 km², ligger i kantonen Grevenmacher. I 2005 hadde kommunen  innbyggere. 

## Referanser


## Eksterne lenker
*
Echternach

**Echternach** (luxembourgsk: *Iechternach*; fransk: *Echternach*) er en kommune og en by i Luxembourg.  Kommunen, som har et areal på 20,49 km², ligger i kantonen Echternach. I 2005 hadde kommunen  innbyggere. 

Echternach er Luxembourgs eldste by, den vokste frem rundt klostret som ble grunnlagt av Willibrord av Utrecht i år 698.


Fil:Luxemburg Echternach BW 2016-08-06 17-30-05.jpg|Echternach Basilika
Fil:Denzelt.jpg|Echternach rådhus


## Referanser


## Eksterne lenker
*
Jan Fjærestad

**Jan Fjærestad** (født 1954) er en norsk tidligere orienteringsløper og friidrettsutøver. Han var blant Norges beste langdistanseløpere i 1970- og 1980-årene, og flere av hans personlige rekorder er fortsatt (2008) blant de beste som er oppnådd av norske utøvere.

Han startet sin karriere som orienteringsløper og tok en overraskende sølvmedalje i VM i 1974. Fjærestad var fortsatt junior, og var blitt slått av Egil Johansen (senere verdensmester) i junior-NM en uke tidligere. Fjærestad deltok også på det norske stafettlaget som tok bronse i 1974, sølv i 1976 og gull i 1978.

Mellom 1949 og 1981 ble det arrangert nordisk mesterskap i maraton annethvert år. Fjærestad vant løpet i 1977, etter en tett duell med svenske Lars Enquist. Fjærestad fikk kastet seg de nødvendige centimeterne foran og slo Enquist med fire tideler, og ble dermed eneste nordmann som ble nordisk mester i maraton.

Som friidrettsutøver vant Fjærestad flere NM-titler:
* 5 ganger norgesmester i 25 km landeveisløp (1977, 1978, 1980, 1982 og 1984)
* 3 ganger norgesmester i maraton (1978, 1979, 1982)
* norgesmester i 20 km terrengløp (1977)

Fjærestad deltok i maraton i friidretts-EM 1978, men han hadde vært plaget av skade i løpet av sesongen og måtte bryte løpet. Han deltok også i VM terrengløp 1983 og VM maraton 1983, uten suksess.

Fjærestad er kjent for å trene mye, og treningsdagbøkene viste ofte mer enn 400 km pr uke, men han hadde et skarpere skille mellom rolig trening og kvalitetstrening enn det som er vanlig. Han fortalte selv at langturene ofte gikk i «skikkelig daffetempo, så sakte at det var flaut å bli sett!»

Etter sin aktive karriere har Fjærestad vært trener for BFG Fana, bl.a. for EM- og VM-deltaker i maraton, Kirsten Melkevik Otterbu.

## Medaljer i norske mesterskap

## Personlige rekorder
* 800 meter –    1.53.9 – 1979
* 1500 meter –    3.45.5 – 1979
* 1 mile –  4.09.84 – 1982
* 3000 meter – 7.57.06 – 1982
* 2 miles – 8.44.36 – 1983
* 5000 m –  13.37.2 – 1978
* 6 miles – 27.35.1 – 1981
* 10&nbsp;000 m – 28.25.52 – 1981
* Halvmaraton – 1.03.43 – 1980
* Maraton – 2.13.31 – 1983 
* 3000 m hinder  – 9.31.7 – 1979

## Referanser




## Eksterne lenker
* Friidrettsstatistikk. Menn gjennom alle tider / Alfabetisk sortering på navn
* Norske utøvere i internasjonale mesterskap, friidrett.no
Fylkesvei 1170

**Fylkesvei 1170** går mellom Vister og Grålum i Sarpsborg kommune.

Frem til 2019 hadde veien betegnelsen fylkesvei 558 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Burmerange

**Burmerange** er et tettsted og en tidligere kommune i Luxembourg.  Kommunen, som hadde et areal på 13,37 km², ligger i kantonen Remich i distriktet Grevenmacher. I 2005 hadde kommunen 978 innbyggere.

Den 24. mai 2011 ble kommunene Burmerange, Wellenstein og Schengen slått sammen. Den nye kommunen fikk navnet Schengen.

## Referanser
Bous

**Bous** (luxembourgsk: *Bus*; tysk: *Bous*) er et tettsted og en tidligere kommune i Luxembourg i kantonen Remich i Luxembourg. Den ble 1. september 2023 slått sammen med kommunen Waldbredimus til Bous-Waldbredimus. Den hadde  fordelt på et areal på 13,37 km². 

## Referanser


## Eksterne lenker
*
Dikvikksølvdibromid

**Dikvikksølvdibromid**, eller **kvikksølv(I)bromid**, er en kjemisk forbindelse bestående av kvikksølv og brom. Dikvikksølvdibromid har kjemisk formel Hg2Br2. Det endrer farge fra hvitt til gult ved oppvarming.

## Fremstilling
Dikvikksølvdibromid blir fremstilt ved å la kvikksølv i ren form oksidere i brom i ren form, eller ved å tilsette natriumbromid til kvikksølvnitrat i oppløst form. Dikvikksølvdibromid dekomponeres til kvikksøldibromid og kvikksølv i ren form.
Huang Taiji

**Huang Taiji** (født 28. november 1592, død 21. september 1643) (kinesisk: 愛新覺羅皇太極; Aixin-Jueluo Huáng Tàijí; mandsjuisk: Aisin-Gioro Hung Taiji), også kjent som **Qing Tàizōng**, var den andre keiseren (eller khanen) over Det senere Jin-dynastiet som han navnga **Qing** («ren») i 1636. Han skiftet også navnet på folket sitt, fra jursjen til mandsju, som tidligere hadde blitt forent av Nurhaci som ble den første keiseren over det nye dynastiet. 

## Liv og virke
### Bakgrunn
Huang Taiji var Nurhacis åttende sønn, og etterfulgte ham som keiser. Nurhaci tok strengt tatt ikke i bruk tittelen keiser om seg selb,og således kunne det forsvares å kalle Hong Taiji den første Qing-keiser (slik noen historikere gjør), men ettersom Nurhaci ble gitt keisertittelen posthumt, er det alminnelig å kalle Hong Taiji den annen Qing-keiser.

### Keiser
Han la grunnlaget for mandsjuenes invasjon av Ming-dynastiet i Kina, selv om han døde før erobringen var fullført. Huang Taiji blir regnet som en av de dyktigere keiserne av Kina, men enkelte historikere tror Huang har blitt undervurdert som keiser fordi han var en mandsju.

Hong Taiji kom i konflikt med den mongolske nominalhersker Ligdan Khan, fordi flere av «hans» stammegrupper gikk over til ham. Under årene 1632–1634 ble Ligdan Khan og hans chaqarer fordrevet, slik at Hong Taiji også etterpå hadde flere mongoler i ryggen. I 1635 endret Hong Taiji offisielt jursjenernavnet til mandsju.

I 1641/42 var Ming så svekket av bondeopprørene anført av Li Zicheng (李自成, 1606–1645) og Zhang Xianzhong (1606–1647), at mandsjuene klarte å trenge langt inn i det indre Kina, helt til Shandong, og erobret 94 byer og vant 39 slag. Kinesere som for eksempel Hong Chengchou (洪承畴, 1593–1665) gikk over til dem og hjalp til med å organisere deres stat.

Da Hong Taiji døde i 1643, overtok hans brødre Dorgon og Dsirgalang regjeringsledelsen på vegne av den seksårige keiser Fulin (Shunzhi, 1643–1661, Hong Taijis niende sønn) og fortsatte målbevisst hans politikk. Den 13. mai 1644 satte Dorgons hær seg i bevegelse mot Beijing, og erobret byen senere samme år. 

## Referanser


## Litteratur
* Wolfram Eberhard: *Geschichte Chinas: von den Anfängen bis zur Gegenwart.* Stuttgart 1971, ISBN 3-520-41303-5.
* Jacques Gernet: *Die chinesische Welt.* Frankfurt 1997, ISBN 3-518-38005-2.
* Gisela Gottschalk: *Chinas große Kaiser.* Herrsching 1985, ISBN 3-88199-229-4.
* Jonathan D. Spence: *Chinas Weg in die Moderne.* München 2001, ISBN 3-446-16284-4.
Operasjon Tordensky (roman)

***Operasjon Tordensky*** (originaltittel ***Thunderball***) er den 8. romanen om den britiske hemmelige agenten James Bond, skrevet av Ian Fleming. 

Boken ble publisert i 1961. Den er kontroversiell fordi Fleming ble saksøkt av to personer innen film-industrien siden de mente at Fleming hadde plagiert et film-manus de tre hadde skrevet sammen.  Boken ble filmatisert i 1965.

## Handling
Under et møte med sin overordnede, M, får James Bond vite at hans siste fysiske vurdering var alt for dårlig på grunn av overdreven alkohol og røyking. M sender Bond til en helse-klinikk for to ukers behandling, og forbedre tilstanden. Ved klinikken møter han grev Lippe, et medlem av en kriminelle organisasjon kalt Red Lightning Tong fra Macau. Når Bond får vite om Tong-forbindelsen, forsøker Lippe å drepe ham. Bond blir imidlertid reddet av en sykepleier, og gjengjelder deretter mot Lippe og sender ham til sykehus i en uke.

Den britiske statsministeren mottar en kommunikasjon fra SPECTER (Special Executive for Counter-intelligence, Terrorism, Revenge and Extortion) en verdensomspennende kriminell virksomhet,  under ledelse av Ernst Stavro Blofeld. SPECTRE har nylig fått tak i et militært fly kalt Villiers Vindicator, og beslaglagt to atombomber, som SPECTER kommer til å bruke for å ødelegge to store mål på den vestlige halvkule - med mindre løsepenger blir betalt.

Lippe ble sendt til klinikken for å overvåke Giuseppe Petacchi, en italiensk flyvåpenpilot stasjonert ved en nærliggende militærbase. Selv om Lippe gjennomføre sine oppgaver, anser Blofeld ham som alt for upålitelig på grunn av hans sammenstøt med James Bond - og han får Lippe myrdet. Amerikanerne og britene lanserer deretter en hemmelig operasjon kalt Operation Thunderball, i forsøk på å narre SPECTRE og få tak i de to atombombene. M, gir Bond ordre om å reise til Bahamas for å undersøke saken nærmere. Bond møter Felix Leiter, fra CIA, og møter også Dominetta "Domino" Vitali, og rekrutterer henne for å spionere for seg. Men Vitali blir imidlertid oppdaget, og torturert for informasjon.

## Referanser
Stadtbredimus

**Stadtbredimus** (luxembourgsk: *Stadbriedemes*; fransk: *Stadtbredimus*) er en kommune og et tettsted i Luxembourg.  Kommunen, som har et areal på 10,17 km², ligger i kantonen Remich. I 2005 hadde kommunen  innbyggere.
 
## Referanser


## Eksterne lenker
*
Hvithakepetrell

**Hvithakepetrell** (*Procellaria aequinoctialis*) er en fugl tilhørende egentlige stormfugler, som er en undergruppe av stormfugler. Hvithalepetrellen finnes i Sørishavet, sørlige Australia, Peru og Namibia. Hekkesteder er Sør-Georgia, Prince Edwardøyene, Crozetøyene, Kerguelen, Auckland Island, Campbelløyene og Antipodeøyene. Fuglen lever hovedsakelig av krill og fisk.
## Eksterne lenker
*